section_heading: Klupska karijera
paragraph_text: Elvir Rahimić svoju nogometnu karijeru započinje u lokalnom klubu Slaven Živinice. Ubrzo potpisuje za Bosnu iz Visokog koja se natjecala u FBiH ligi. Prije nego što se ta liga uspjela oformiti, Rahimić odlazi u Sloveniju u Interblock Ljubljanu a nakon toga u austrijski klub Vorwärts Steyr prije nego što je otišao u Rusiju.